laion/Wikipedia-Exotic huggingface dataset:
פיראוס

פיראוס (ביוונית: Πειραιάς, בהגיה עתיקה: פֶּיְרַאיֶאוּס) היא עיר נמל יוונית בת כ-164,000 תושבים (2011) המהווה חלק ממטרופולין אתונה, וממוקמת כ-11 ק"מ דרומית-מערבית למרכז אתונה. פיראוס היא כיום העיר הרביעית בגודלה ביוון, ונמל פיראוס הוא הנמל המרכזי של יוון ואחד הגדולים באירופה. בפיראוס שלושה נמלים, שניים צבאיים במזרח (הנמלים זֵאַה Ζέας ומוּנִיכְיַה Μουνυχία) וקנתרה, הגדול יותר, משמש למטרות מסחר ושוכן במערב העיר. בעבר פיראוס שימשה כנמל העיר אתונה, אך במדינה היוונית המודרנית, בה הייתה אתונה לעיר בירה, מצאה גם פיראוס את יעודה כמרכז תעבורה ימי, בנוסף להיותה מרכז מסחר ותעשייה. בעיר פועל מועדון הספורט אולימפיאקוס, המורכב מ-17 ענפי ספורט, המפורסמות שבהן קבוצת הכדורגל וקבוצת כדורסל. פיראוס, שפירוש שמה "מקום על המעבר", הייתה מיושבת עוד במאה ה-26 לפני הספירה. במאה ה-6 לפנה"ס האזור תפס תשומת לב בשל יתרונותיו האסטרטגיים. בשנת 511 לפניה"ס, הגבעה של מוניכיאה בוצרה על ידי העריץ של אתונה, היפיאס. בשנת 480 לפניה"ס, הצי היווני ששכן באתונה הועבר לפיראוס, מאז פיראוס שימשה דרך קבע של ספינות צי ששכנו באתונה. במהלך העת העתיקה הייתה בעיר נוכחות פיניקית, כפי שמעידות כתובות שנמצאו בה. בתקופה העות'מאנית פיראוס נודעה בשם Aslan liman (נמל האריות), שם זה ניתן על ידי הטורקים שכבשו את יוון, בשל פסל אריה מפורסם שכינויו הוא "האריה פיראוס" שנגנב בשנת 1687 על ידי פרנצ'סקו מורוסיני ושם אותו בעיר האיטלקית, ונציה, שם הוא עדיין עומד. העתק של הפסל נמצא במוזיאון הארכאולוגי של פיראוס. בתקופה זאת פיראוס הייתה שוממת ברובה פרט למנזר סנט ספירידון ובית המכס. בשנים 1792 ו-1829 היו ניסיונות להביא תושבים לאזור אך אלו נחלו כישלון. עם הקמתה של יוון המודרנית בשנת 1832 והכרזת אתונה כעיר בירה, הנמל שוב התמלא בתושבים והתעשייה התפתחה. פיראוס, מעיירה קטנה ונטושה הפכה עד מהרה לעיר השנייה בגודלה, אחרי אתונה. מספר אירועים תרמו להתפתחות של העיר כגון: רכבת אתונה-פיראוס (Isap) בשנת 1869 ויצירת תעלת קורינתוס בשנת 1893 ונבנו מבנים חדשים כגון: מוסדות, כנסיות, חינוך, בניין הבורסה, בית העירייה ובניין הדואר. בסוף המאה ה-19 בפיראוס הייתה אוכלוסייה של 51,020 תושבים. מלחמת העולם השנייה הביאה לנסיגה בהתקדמות של העיר. לאחר המלחמה העיר חזרה להתפתח. משנת 2016 חברת הספנות הממשלתית הסינית קוסקו משקיעה בקניית נכסים בעיר ופיתוחם. שירות התחבורה הציבורית בפיראוס כולל אוטובוסים, טרוליבוסים, רכבת פרוורית, רכבת אתונה-פיראוס (ISAP) והחשמלית של אתונה. פיראוס שוכנת בחלק הצפון-מערבי של המישור המרכזי של חבל ארץ אטיקה, למרגלות הר אגלאו. העיר מדרום וממערב לחופי המפרץ הסרוני. פיראוס למעשה שייכת למטרופולין של אתונה. העיר מוזכרת בשיר "הקולות של פיראוס", בביצועו של חיים משה. רוסיה סנקט פטרבורג, רוסיה (מ־1865) צרפת מרסיי, צרפת (מ־1984) הרפובליקה העממית של סין שאנגחאי, הרפובליקה העממית של סין (מ־1985) רומניה גאלאץ, רומניה (מ־1985) ארצות הברית ווסטר, ארצות הברית ארגנטינה רוסאריו, ארגנטינה צ'כיה אוסטרבה, צ'כיה ארצות הברית בולטימור, ארצות הברית בולגריה וארנה, בולגריה רוסיה ארכנגלסק, רוסיה אינדונזיה פאלמבאנג, אינדונזיה אינדונזיה בוגור, אינדונזיה אתר האינטרנט הרשמי של פיראוס (ביוונית) אמנון גופר, שבע תחנות ממרכז אתונה: טיול קצת אחר בפיראוס, באתר הארץ, 29 באוקטובר 2018 פיראוס, באתר אנציקלופדיה בריטניקה (באנגלית) KAI 57-60, CIS I 121: כתובות פיניקיות-יווניות אתונאיות ויוויאן וולט (תרגם מאנגלית: ישי פלג), ‏"פיראוס בסינית", השילוח, 16, אוקטובר 2019 חיים משה - "הקולות של פיראוס" ("הביתה") Haim Moshe, נבדק ב-2024-03-07
פופ מומנד

ארתור רג'ינלד "פופ" מומנד (באנגלית: Arthur Ragland "Pop" Momand;‏ 15 במאי 1887 – 10 בנובמבר 1987) היה קריקטוריסט אמריקאי הידוע בעיקר בזכות רצועת הקומיקס שלו, "Keeping Up with the Joneses". מומנד נולד בעיר סן דייגו בשנת 1887, אך את ילדותו בילה בעיר ניו יורק שם למד בבית הספר טיריניטי (אנ'). בשנת 1905 או 1907, הארי גרנט דארט (אנ') מינה את מומנד לתפקיד המאייר הראשי של העיתון New York World, שם פרסם כמה מרצועות הקומיקס הראשונות שלו, וביניהן גם "Mr. I. N. Dutch" שהפכה לקאלט. במקביל עבד גם כמאייר בעיתון The Telegram (אנ'), שם יצר את אחת מרצועות הקומיקס המפורסמות ביותר שלו, "Pazaza". במשך שנה לאחר מכן למד אמנות באקדמיה ז'וליאן. ספר הקומיקס הראשון שלו, "Pazaza 3" (בתמונה) יצא לאור בינואר 1910. בשנת 1913 יצר מומנד את Keeping Up with the Joneses על בסיס חוויותיו במחוז נסאו. עד שנת 1945 התפרסם הקומיקס שלו במאות עיתונים שונים ברחבי ארצות הברית. לאחר שסיים את הקומיקס, עבר לצייר פורטרטים עבור אישים שונים, ובמקצוע זה עסק עד שנות ה-70 של המאה ה-20. בשנת 1910 הוא התחתן עם מאי הרדינג, ווהשניים התגוררו יחד במחוז נסאו שבניו יורק. לאחר שלא הצליחו להרשות לעצמם מבחינה כלכלית להישאר במחוז נסאו, נאלצו הזוג לעבור חזרה למנהטן. מומנג והרדינג התגרשו שנה מאוחר יותר, ובשנת 1928 התחתן מומנד בפעם השנייה, עם מאיו דיסון. בשנת 1987 נפטר מומנד לאחר שהות ממושכת בבית החולים 'Mary McClellan' שבקיימברידג', ניו יורק. בשנה שלפני מותו התגורר בבית האבות שנמצא בבית החולים. הוא השאיר אחריו שני אחיינים ושתי אחייניות. מדיה וקבצים בנושא פופ מומנד בוויקישיתוף פופ מומנד, באתר "Find a Grave" (באנגלית) Arthur R. Momand, lambiek.net (באנגלית) Stripper's Guide: "Pop" Momand Profiled by Alex Jay "Arthur R. Momand, Comic Strip Artist, Dies". The New York Times (באנגלית אמריקאית). 1987-12-05. ISSN 0362-4331. נבדק ב-2020-09-13. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פופ מומנד".
עיתונות נתונים

עיתונות נתונים (נפוץ גם המונח עיתונות מונחית נתונים) היא הכינוי של תהליך וסוגה עיתונאיים המבוססים על ניתוח וסינון של נתונים רבים – ובפרט נתוני עתק – לשם יצירת סיפורי חדשות או שיפורם. הנתונים משמשים למציאת תגליות חדשות, לביסוס טענות באמצעים סטטיסטיים, להצגת מידע מעניין באופן ויזואלי (כגון גרפים ומפות), ועוד. כרעיון, עיתונות מבוססת מאגרי מידע הייתה קיימת הרבה לפני המצאת המונח. התפתחויות טכנולוגיות וחברתיות הקשורות לנתוני עתק, קוד פתוח, גישה פתוחה, נתונים חופשיים ועוד איפשרו ניתוח נתונים בקנה מידה חסר תקדים. במרץ 2009 היה הגרדיאן הבריטי לארגון החדשות הבולט הראשון שהחל לשלב עיתונות נתונים בדיווחיו, כשפרסם מדור המוקדש לנושא. כלי תקשורת נוספים החלו לצרף לכתבות יותר נתונים סטטיסטיים, גרפים ועוד, ופורסמו תגליות שהתאפשרו רק בזכות ניתוח נתוני עתק. כמו כן, החלו לקום כלי תקשורת אשר עיתונות מונחית נתונים היא מרכז עיסוקם – כגון FiveThirtyEight. דוגמה מודרנית לעיתונות מונחית נתונים היא השימוש של כלי תקשורת שונים בסקרי בחירות, נתונים על הכלכלה ועוד כדי להעריך את סיכויי הזכייה של מועמדים בבחירות, להסיק כיצד אירועים אקטואליים השפיעו עליהם, לתגבר פרשנויות פוליטיות בראיות סטטיסטיות, ועוד. מדיה וקבצים בנושא עיתונות נתונים בוויקישיתוף רפי מן, המספרים הקדושים: "עיתונאות נתונים", הדור השלישי של עיתונות המידע, מציעה לעיתונאים אתגרים וגם פתרונות הסתגלות לעידן הדיגיטלי, באתר העין השביעית, ‏10 בינואר 2013 כתבות בנושא "עיתונות נתונים", באתר העין השביעית רחל גולדברג, מומחה הסטטיסטיקה נייט סילבר משיק אתר ובדרך מרגיז את כולם, באתר הארץ, 6 באפריל 2014 Simon Rogers, Data journalism at the Guardian: what is it and how do we do it?, הגארדיאן, ‏28 ביולי 2011 (באנגלית) מדור ה-Datablog, באתר הגארדיאן (באנגלית) 2020 Election Forecast, FiveThirtyEight (באנגלית) Forecasting the US elections, האקונומיסט (באנגלית) Trump And Biden Both Got Small Convention Bounces. But Only Biden Got More Popular., FiveThirtyEight, ‏11 בספטמבר 2020 (באנגלית) Even With 190,000 Dead, There’s a Lot That Voters Don’t Know, הניו יורק טיימס, ‏10 בספטמבר 2020 (באנגלית)
קריד

האם התכוונתם ל... קריד (להקה) – להקה אמריקאית שהוקמה בשנת 1995 קריד (סרט) – סרט קולנוע אמריקאי משנת 2015
פלתודון גלוטינוסוס

פלתודון גלוטינוסוס (שם מדעי: Plethodon glutinosus) הוא מין של דו-חיים משפחת הפלתודוניים, החי בטבע במזרח ארצות הברית. הוא מצוי מניו יורק, מערבה עד אילינוי, דרומה עד מיסיסיפי ומזרחה לאלבמה. ישנם אוכלוסיות מבודדות גם בניו המפשייר ובצפון קונטיקט. הפלתודון הוא מין של סלמנדרה רירית ושחורה עם כתמים לבנים עד כסופים או זהובים לאורך הגב והצידיים והם בעלי רגליים קטנות מאוד וחלל צלעות רחב ובולט. האורך הממוצע שלהם הוא 12 עד 17 ס"מ, כשנמצאו פרטים באורך 20 ס"מ. הנקבות לרוב יותר גדולות מהזכרים. הפלתודונים מסתתרים מהשמש והם חיים לרוב על קרקעית יערות, אדמה לחה, בולי עץ ופסולת עלים אך לא בתוך המים. הם משתמשים גם במחילות של בעלי חיים אחרים. הם ניזונים בעיקר מחרקים כמו חיפושיות, נמלים ומרבי רגליים שהם תופסים עם לשונם הדביקה. סלמנדרות אלה מתרבות במשך האביב כשהזכרים מרקדים כדי למשוך את הנקבות. הנקבות מטילות 4 עד 12 ביצים ריריות ודביקות, צמוד לעורם ושומרות עליהם באזור חשוף כמו מחילה באדמה עד לבקיעתם, שומרות עליהם מטורפים ומנקבות קניבליות. הביצים בוקעות כעבור 3 חודשים, ישר כבוגרות ללא התחלה כראשנים. בניגוד לרוב הדו-חיים הם אינם צריכים מים כדי לשרוד, אך עליהם להסתתר מאור שמש ישיר. פלתודון סינרוס מדיה וקבצים בנושא פלתודון גלוטינוסוס בוויקישיתוף פלתודון גלוטינוסוס, באתר ITIS (באנגלית) פלתודון גלוטינוסוס, באתר NCBI (באנגלית) פלתודון גלוטינוסוס, באתר האנציקלופדיה של החיים (באנגלית) פלתודון גלוטינוסוס, באתר GBIF (באנגלית) פלתודון גלוטינוסוס באתר הרשימה האדומה של IUCN
תימורים

תימורים (תִּמּוֹרִים) הוא יישוב בדרום מישור החוף, במועצה אזורית באר טוביה. היישוב מתפקד הן כמושב שיתופי, בו שותפים חברי המשק הישן, והן כיישוב קהילתי, בו חברים כלל התושבים במושב הישן ובהרחבה החדשה. היישוב משתייך לתנועת האיחוד החקלאי. מושב תימורים הוקם במקור ב-21 ביוני 1948 כקיבוץ על גבעה ליד תל שימרון בגליל התחתון, במקום בו קיים היום היישוב תמרת. בשנת 1953 הוא הפך למושב שיתופי ועבר ב-1954, עקב מחסור בקרקעות, למיקומו הנוכחי. ילדי המושב לומדים בבית הספר היסודי "מבואות" וב"תיכון באר טוביה". במושב פעילה תנועת הנוער של האיחוד החקלאי. במושב שלושה גנים שאליהם ילדי הסביבה מגיעים. מיכאל הריס (מייקל) - איש אקדמיה בתחום מדיניות ציבורית ומנהל אוניברסיטאות ישראלי-אמריקאי. אסף לוינגרט (אנ') - שחקן בייסבול אמריקאי. מדיה וקבצים בנושא תימורים בוויקישיתוף על אטימולוגיה של "תימורים" - יהודה זיו במאמר ב"שיח שדה" תימורים (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 11 ישובים ו־4 חוות הכשרה הוקמו בחודש וחצי, המשקיף, 1 באוגוסט 1948 מפה משנת 1949 ועליה מסומן היישוב במיקומו המקורי בגליל, באתר הספרייה הלאומית, אוסף המפות ע"ש ערן לאור משבר המים: ניתוח הסיבות והצעות לפתרון, השדה, כרך ט"ז, חוברת י"ב, אלול תשמ"ז, ספטמבר 1987. Lowengart Selected to Israel National Team; Set to Compete in Olympics in Tokyo, Mansfield Mountaineers
שרירן

האם התכוונתם ל... מיומה (נקרא גם שרירן פיברואידי) – גידול שפיר (בלתי-סרטני) העשוי מרקמה סיבית שרירית שהתפתחה על דופן הרחם שרירן – אדם העוסק בפיתוח גוף
יואל שמחאי

יואל שמחאי (באנגלית: Joel Simkhai; נולד ב-1976) הוא איש עסקים ישראלי-אמריקאי ויזם היי-טק. הוא מייסדה ומנכ"לה לשעבר של אפליקציות ההכרויות מבוססות המיקום גריינדר ו"בלנדר". שמחאי נולד בתל אביב-יפו. אמו עסקה במכירת תכשיטים ואביו היה סוחר יהלומים. כשהיה בן שלוש משפחתו עברה להתגורר בניו יורק. הוא סיים תואר ראשון ביחסים בינלאומיים וכלכלה באוניברסיטת טאפטס במאי 1998. לאחר תחילת הלימודים בקולג' הוא יצא מהארון כהומו. יש לו עוד שני אחים וגם הם הומואים. אחרי תקופת הלימודים בקולג' עסק ברכישות ומיזוגים. בינואר 2018 הוא עזב את גריינדר לאחר שהחברה נמכרה לבייג'ינג קונלון טק תמורת 93 מיליון דולר עבור 60% מהחברה. בבעלות שמחאי כמה נכסים, אשר עיקרם באזור לוס אנג'לס שבקליפורניה. מדיה וקבצים בנושא יואל שמחאי בוויקישיתוף רועי לטקה, היכרות מבוססת מיקום / ריאיון עם מנכ”ל ומייסד גריינדר, אתר Geektime, תאריך: 11 ביולי 2011 דורון חלוץ, מין מזדמן והיפר־קפיטליזם - ראיון עם יואל שמחאי, מייסד אפליקציית גריינדר, באתר הארץ, 18 ביוני 2014 הסינים רוכשים את גריינדר - אפליקציית הגייז הגדולה בעולם, באתר הארץ, 12 בינואר 2016
עמק פרידמן

עמק פרידמן (באנגלית: Friedmann Valley) הוא אחד מהעמקים היבשים מקמרדו, בהרי קוורטרמיין, באדמת ויקטוריה, שבאנטארקטיקה. העמק ממוקם ממערב לרכס רקטור, בראשו של עמק ביקון. שמו של העמק ניתן לו בשנת 1992, על ידי הוועדה המייעצת לשמות אנטארקטיים. העמק נקרא על שמו של אי. אימרי פרידמן (E. Imre Friedmann), ביולוג במרכז לחקר הקטבים באוניברסיטת מדינת פלורידה, בעיר טלהסי, במדינת פלורידה שבארצות הברית. פרידמן הוביל בכל קיץ אוסטרלי בין השנים 1976- 1987 משלחות חקר של התוכנית האנטארקטית של ארצות הברית, לחקר מיקרואורגניזמים בסלעי העמקים היבשים של מקמרדו. עמק פרידמן באתר הסקר הגאולוגי של ארצות הברית עמק פרידמן באתר הגאזט האנטארקטי של ממשלת אוסטרליה עמק פרידמן באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק פרידמן מחשבון מרחקים - המרחק מעמק פרידמן לאתרים סמוכים מזג אוויר נוכחי בעמק פרידמן תחזית מזג אוויר עדכנית ארוכת טווח עבור עמק פרידמן סטטיסטיקות מזג אוויר ונתוני מזג אוויר היסטוריים עבור עמק פרידמן גאזט השמות האנטארקטיים הרשמי של ממשלת ניו זילנד מידע גאוגרפי והיסטורי
זנב שור

זנב שור הוא נתח של בקר המגיע מזנב הפרה, ללא קשר למינה. משקלו הכולל של הזנב הוא כ-3 ק"ג, ונהוג לפרוס את הזנב בקשרי החוליות. זנב שור הוא נתח קשה ועשיר ברקמת חיבור ולכן יש לבשלו בישול ארוך על מנת לאפשר לרקמת החיבור להתפרק ולהפוך לג'לטין. מנה מפורסמת העשויה זנב שור היא מרק זנב שור (אנ'). מנות מרק זנב שור ידועות הן מרק זנב השור האירופי ומרק זנב השור הבריטי. מדיה וקבצים בנושא זנב שור בוויקישיתוף
חומט סטוקס

חומט סטוקס (שם מדעי: Egernia stokesii) הוא מין לטאה ממשפחת החומטיים המצוי בערבות לאורך אוסטרליה, כשהוא נמצא בניו סאות' ויילס, הטריטוריה הצפונית, קווינסלנד, אוסטרליה הדרומית ואוסטרליה המערבית. הוא קרוי על שם האדמירל ג'ון לורט סטוקס (John Lort Stokes), אדמירל הצי המלכותי הבריטי שהיה על הביגל. החומט הוא זוחל קטן באורך 27 ס"מ, עם זנב עבה באורך 19 ס"מ בערך. לחומט רגליים קצרות מאוד אך ראש עבה והוא בעל רכס קשקשים מחודדים לאורך גופו. בעזרת גופו החביתי הוא מסוגל להתחפר בקלות באדמה, מה שעוזר לו לברוח גם מטורפים וגם ממזג אוויר קשה. הצבע שלו ירוק-חום ופרטים החיים במדבריות בעלי מראה צהוב ובהיר יותר. לפעמים נמצאים פרטים שחורים לגמרי. החומט שוכן בין סלעים בשיחיות, בתות וערבות חמימות וגם בכמה הרים בעלי אקלים קריר. החומט הוא מונוגמי - דבר נדיר אצל זוחלים, והנקבות משריצות צאצאים חיים. הצאצאים פגיעים בלידתם וההורים שומרים עליהם בחודשים הראשונים. החומט יכול להגיע לגיל 30 בטבע. הוא ניזון בעיקר ממיני חרקים שהוא מוצא, אף יאכל גם פירות, עלים טריים ואף לטאות קטנות. הוא עצמו נרדף בידי טורפים כמו כוחיים, נחשים ועופות דורסים ולהגנה הוא נמלט למחילות ומשתמש בזנבו הרחב והשרירי לחסום את פתח המחילה. לחומט זה יש 4 תת-מינים: Egernia stokesii aethiops Egernia stokesii badia Egernia stokesii stokesii Egernia stokesii zellingi מדיה וקבצים בנושא חומט סטוקס בוויקישיתוף חומט סטוקס, באתר NCBI (באנגלית) חומט סטוקס, באתר Animal Diversity Web (באנגלית) חומט סטוקס, באתר GBIF (באנגלית) חומט סטוקס באתר הרשימה האדומה של IUCN
אנוליס מצוי

אנוליס מצוי או אנוליס קרולייני (שם מדעי: Anolis carolinensis) הוא מין של לטאה מהסוג אנוליס המצוי באזורים הטרופיים וסובטרופיים של מזרח ארצות הברית. הוא מכונה בטעות איגואנה, אך אינו קשור אליה. אורכו של האנוליס 12.5 עד 20.3 ס"מ ומשקלם 3 עד 7 גרם, כאשר הזכרים שוקלים מעט יותר מהנקבות וגם בעלי גוונים בולטים יותר. שני הזוויגים ירוקים ומשתלבים היטב ברקע העלווה הירוקה שסביבם. הראש חרוטי עם לסתות מחודדות ובתוכם שיניים חדות והעיניים גדולות עם אישונים כחולים. האנוליסים יכולים להבליט מפרש רחב וארגמני מתחת לצווארם וכן כרבולת מעל ראשם, המשמשת להרחקת יריבים ומשיכת נקבות. האנוליס מצוי בסביבות מיוערות או אזורים שופעי שיחים טרופיים, לרוב סביב חופי האוקיינוס האטלנטי בקרוליינה הדרומית, קרוליינה הצפונית, דרום וירג'יניה, ג'ורג'יה ופלורידה וכן בחוף המפרץ של ארצות הברית באלבמה, מיסיסיפי, לואיזיאנה וטקסס. מין זה יובא גם ללוס אנג'לס בקליפורניה, להוואי ולאיי בונין. הוא טורף חרקים מוצלח המסוגל לזנק מעל ענפים ועלים על טרף של חגבאים, גמלי שלמה, עשים למיניהם, זבובים, חיפושיות, תולעי קמח ועוד. כמו כן הוא ניזון מפירות טריים ולעיתים רחוקות מלטאות קטנות יותר. לאנוליס זה 2 תת-מינים: A. c. carolinensis A. c. seminolus מדיה וקבצים בנושא אנוליס מצוי בוויקישיתוף אנוליס מצוי, באתר ITIS (באנגלית) אנוליס מצוי, באתר NCBI (באנגלית) אנוליס מצוי, באתר האנציקלופדיה של החיים (באנגלית) אנוליס מצוי, באתר GBIF (באנגלית) אנוליס מצוי באתר הרשימה האדומה של IUCN
ארטמיס 3

ארטמיס 3 (באנגלית: Artemis 3) היא המשימה המאוישת השנייה בתוכנית ארטמיס של נאס"א והטיסה השלישית של חללית האוריון שתשוגר על גבי משגר ה-Space Launch System. משימה זו מתוכננת לשיגור בספטמבר 2026 ותהיה הנחיתה המאוישת הראשונה על הירח מאז משימת אפולו 17 משנת 1972. בארטמיס 3 ישוגרו ארבעה אסטרונאוטים על סיפון חללית האוריון, יחד עם נחתת נפרדת. שניים מהאסטרונאוטים יבצעו נחיתה על אדמת הקוטב הדרומי של הירח בזמן שהשניים האחרים יישארו באוריון במסלול היקפי סביב הירח. שני האסטרונאוטים שינחתו, וביניהם האישה הראשונה על הירח, צפויים לשהות על פני השטח כשבוע ויבצעו עד ארבע הליכות חלל על אדמת הירח, יערכו ניסויים ותצפיות מדעיות וכמו כן יאספו דגימות של מי קרח הנמצאים באזור זה של הירח. לפני נחיתת ארטמיס 3, יונחת מראש באזור הנחיתה ציוד הכולל רובר בו יוכלו האסטרונאוטים לנוע אל מרחקים של מספר קילומטרים מאתר הנחיתה. במאי 2019, נאס"א בחרה 11 חברות אותן תממן במטרה לפתח נחתת. הנחתת תהיה רב מערכתית ותכלול "מערכת העברה" (אל מסלול ירחי נמוך), "מערכת נחיתה" אשר תיקח את הצוות אל פני השטח של הירח, ו"מערכת המראה" אשר תטיס את הצוות בחזרה אל חללית האוריון. לאחר ארטמיס 3, הייעוד הוא להפוך את מערכות אלו לרב פעמיות ולעשות בהן שימוש חוזר ובכך להוריד עלויות. בדצמבר 2017, עם אשרור הצו "Space Policy Directive 1" שאותו יזם ממשל טראמפ, הוקמה תוכנית למשימות מאוישות אל הירח, שמאוחר יותר קיבלה את השם "תוכנית ארטמיס". במסגרת תוכנית זו הוחלט כי יעשה שימוש בחללית האוריון עבור המשימות וכי תוקם תחנת חלל מסביב לירח (Lunar Gateway). תחילה נקראה המשימה "Exploration Mission-3" (משימת מחקר 3) ומטרתה הייתה לשלוח ארבעה אסטרונאוטים למסלול אליפטי סביב הירח ולהציב את המודולים הראשונים כחלק מתחנת החלל הירחית. במאי 2019, שונתה תוכנית משימה זו ונקבע שהמודולים שתוכננו להיות משוגרים במשימה זו, ישוגרו בנפרד על ידי משגר מסחרי. כמו כן שונה אז גם שמה של המשימה לארטמיס 3 ומטרתה המעודכנת הייתה לבצע נחיתה מאוישת כאשר ארבעה אסטרונאוטים ישוגרו בחללית האוריון, יעגנו בתחנת החלל הירחית אשר תהיה מינימלית ביותר ותורכב ממודול אספקת כוח והנעה ומודול עגינה ומגורים ולאחר מכן שניים מהאסטרונאוטים יבצעו נחיתה אל פני השטח באמצעות נחתת אשר תעגון בתחנה מראש. בתחילת 2020 שונתה שוב תוכנית המשימה וננטש רעיון העגינה של האוריון והנחתת בתחנת החלל הירחית ובמקום זאת הוחלט שתבוצע נחיתה ישירה. תוכנית ארטמיס מדיה וקבצים בנושא ארטמיס 3 בוויקישיתוף תוכנית ארטמיס, באתר נאס"א כתבות ועדכונים על חללית האוריון, באתר נאס"א ‏ "Report No. IG-20-018: NASA's Management of the Orion Multi-Purpose Crew Vehicle Program", ‏ 16 ביולי 2020, נאס"א קנת' צ'נג,‏ "For Artemis Mission to Moon, NASA Seeks to Add Billions to Budget", ‏ 13 במאי 2019, ניו יורק טיימס ת'ליה פטרינוס,‏ "Artemis Moon Program Advances – The Story So Far", ‏ 31 במאי 2019, אתר נאס"א פיליפ סלוס,‏ "NASA evaluates EM-2 launch options for Deep Space Gateway PPE", ‏ 4 בדצמבר 2017, NASASpaceFlight.com לורן גראש,‏ "NASA administrator on new Moon plan: ‘We’re doing this in a way that’s never been done before’", ‏ 17 במאי 2019, The Verge צ'לסי גוד,‏ "NASA's 'critical path' to the moon no longer requires a Lunar Gateway: Report", ‏ 16 במרץ 2020, Space.com ג'ף פוסט,‏ "NASA refines plans for launching Gateway and other Artemis elements", ‏ 14 במאי 2020, SpaceNews.com
פרידריך שרפקה

פרידריך שרפקה (בפולנית: Friedrich Scherfke;‏ 7 בספטמבר 1909 – 15 בספטמבר 1983) היה כדורגלן פולני, ששיחק בעמדת הקשר. אחד מגדולי כובשי הליגה הפולנית בכל הזמנים עם 131 שערים. פרידריך שרפקה נולד ב-7 בספטמבר 1909 בפוזנן שבאימפריה הגרמנית של אותם הימים. אחיו הגדול ממנו בשנה, גינתר שרפקה, היה גם כן לכדורגלן ושניהם הצטרפו למועדון ורטה פוזנן שמעיר הולדתם, שהייתה בשנות העשרים והשלושים של המאה ה-20 לאחת הקבוצות הטובות בפולין. שרפקה שיחק שם למשך רוב הקריירה מגיל 16 וזכה עימה באליפות ב-1929 וסיים במקום השני ב-1938. עם 235 הופעות ו-131 שערי ליגה הוא מיקם את עצמו כאחד מגדולי כובשי הליגה הפולנית בכל הזמנים. הוא פרש ממשחק בפברואר 1942, בגיל 32 בלבד. במדי פולין ערך 12 הופעות וכבש 2 שערים, כשהופעתו הראשונה הגיע ב-1932 במשחק נגד לטביה. שרפקה ביסס את מעמדו בנבחרת רק כעבור שלוש שנים מאז, והיה שותף בהגעתה למקום הרביעי באולימפיאדת 1936. במונדיאל 1938 כבש בהפסד 6–5 לברזיל בשמינית הגמר במשחק בו חברו לנבחרת, ארנסט וילימובסקי, כבש רביעייה. שערו של שרפקה הגיע מהנקודה הלבנה בדקה ה-23' ובכך היה לשחקן הראשון לכבוש עבור פולין במונדיאל. בספטמבר 1938 היה בפעם הראשונה לקפטן במשחק נגד לטביה בריגה, הופעה שגם הייתה לאחרונה שלו במדים הלאומיים. שרפקה במהלך מלחמת העולם השנייה הפך לגרמני אתני וזומן להיות בורמאכט. בפברואר 1940 היה למנהל מדור הכדורגל באזור פוזנן וכחודשיים אחר כך הוחלף על ידי קצין הוורמאכט. בנוסף לכך היה באותו זמן גם בתפקיד הנשיא והקפטן במועדון הגרמני החדש, FC פוזן, שם הצליח להגן על כמה מחבריו מורטה פוזנן לשעבר בידי הנאצים. בין אילו שהציל היה שוער ורטה, מריאן פונטוביץ', שנלכד על ידי הוורמאכט במהלך פלישת גרמניה הנאצית אל אדמת פולין. ב-1942 הודיע לחבריו כי הוא לא יכול לשמור עליהם יותר כי הרגיש שהגסטפו מסתכלים עליו. שרפקה הצטווה שנה אחר כך לחזית המזרחית, שם נפצע בינואר 1945 במהלך מלחמה ביוגוסלביה והפך לשבוי מלחמה בידי החיילים הבריטים בתום המלחמה. הוא שוחרר ב-25 ביולי 1945 ומצא לעצמו בית חדש במערב ברלין, שם פתח חנות רהיטים. בתחילת שנות השמונים מכר את החנות וב-15 בספטמבר 1983 הוא נפטר בבית החולים בבאד סודן שבאזור פרנקפורט בגיל 74. פרידריך שרפקה, באתר Transfermarkt פרידריך שרפקה, באתר Soccerway פרידריך שרפקה, באתר FootballDatabase.eu
גאלופ (חברה)

חברת גאלופ בע"מ (באנגלית: Gallup, Inc.‎) היא חברת אנליטיקה וייעוץ אמריקאית הממוקמת בוושינגטון די. סי., אשר מוכרת לציבור בעיקר בזכות סקרי דעת הקהל שלה הנערכים ברחבי העולם. החברה הוקמה על ידי ג'ורג' גאלופ בשנת 1935. משנות ה-80 החלה החברה להתמקד באנליטיקה ובייעוץ אסטרטגי לארגונים ברחבי העולם. החברה מציעה גם ייעוץ חינוכי, ספרי עסקים וניהול, עריכת סקרים ועוד. חטיבת Gallup Poll מבצעת באופן יומיומי סקרי דעת קהל בארצות הברית. תוצאות הסקרים, ניתוחים שלהם וסרטונים המבוססים עליהם מפורסמים מדי יום כחדשות מבוססות נתונים. החטיבה מודדת ועוקבת אחר עמדות הציבור בנוגע לנושאים פוליטיים, חברתיים וכלכליים, לרבות נושאים רגישים או שנויים במחלוקת. עריכת סקרים מביאה לחברה הפסדים כספיים של כ-10 מיליון דולר בשנה, אך מעניקה לה את החשיפה של מותג מפורסם, המסייע בקידום שאר עסקיה. הסקרים מבוססים על 1,000 ראיונות טלפוניים בכל יום, 350 ימים בשנה, מתוכם 70% בטלפונים סלולריים ו-30% בטלפון קווי. לשם כך נדגמים מספרי טלפון באקראי, עם שיחות חוזרות עבור מספרים שלא נענו. כל הראיונות נעשים עם מראיין אנושי, עם אפשרות לשפה הספרדית לדוברי השפה. על מנת לתקן דגימות לא פרופורציונליות (למשל, דגימת יתר של צעירים), מקצה גאלופ משקל שונה למשיבים שונים. בשנת 2005 החלה גאלופ בפרויקט "Gallup World Poll", הסוקר באופן רציף אזרחים במעל 150 מדינות ואזורים, המייצגים יחדיו יותר מ-98% מהאוכלוסייה הבוגרת בעולם. הסקר מורכב מיותר ממאה שאלות גלובליות וכן שאלות ספציפיות לאזורים נפרדים. הוא כולל את הנושאים הגלובליים הבאים: חוק וסדר, מזון ומקלט, מוסדות ותשתיות, משרות טובות, רווחה ובריחת מוחות. לצורך הסקר מראיינת גאלופ כ-1,000 תושבים בכל מדינה. אוכלוסיית היעד היא כלל האזרחים בגילאי 15 ומעלה שאינם מייצגים את המדינה או את מוסדותיה. גאלופ מתשאלת את כל המשיבים בשפתם. במדינות בהן לפחות 80% מהאוכלוסייה זמינה באמצעות טלפון משתמשת החברה בסקרים טלפוניים, ואחרת – בראיונות פנים אל פנים. מדיה וקבצים בנושא גאלופ בוויקישיתוף אתר האינטרנט הרשמי של גאלופ (באנגלית) גאלופ, ברשת החברתית פייסבוק גאלופ, ברשת החברתית אקס (טוויטר) גאלופ, ברשת החברתית אינסטגרם גאלופ, ברשת החברתית LinkedIn גאלופ, סרטונים בערוץ היוטיוב Gallup News, מדור חדשות המבוסס על ממצאי החברה (באנגלית) Spiro, Leah Nathans (21 ביולי 2003). "Media; Gallup, the Pollster, Wants to Be Known for Its Consulting". The New York Times. נבדק ב-24 באפריל 2018. {{cite news}}: (עזרה) Boudway, Ira (2012-11-08). "Right or Wrong, Gallup Always Wins". Bloomberg Businessweek. נבדק ב-2013-09-29. Methodology Center, Gallup.com Gallup Daily Tracking Methodology, Gallup.com "How does Gallup's global polling work?". Gallup.com. נבדק ב-2013-09-29. Louis Harris, Pollster at Forefront of American Trends, Dies at 95, הניו יורק טיימס, ‏19 בדצמבר 2016
פתן ים אלגנס

פתן ים אלגנס (שם מדעי: Hydrophis elegans) הוא מין של פתן ים מתת-משפחת פתני הים, המצוי בצפון אוסטרליה שלחופי קווינסלנד, הטריטוריה הצפונית וצפון אוסטרליה המערבית. ייתכן שהוא מצוי גם באינדונזיה וצפונה עד הפיליפינים. פתן ים זה מגיע לאורך של 2 מטרים, כשהפרט הכי גדול שתועד ב-2008 הגיע לאורך 2.6 מטרים. נחש זה בעל רצועות מפוספסות בקרם-בהיר על רקע שחור והוא בעל ראש רחב, נחיריים הפונים כלפי מעלה ובעלי שסתומים למניעת כניסת מים לתוכם. הוא בעל זנב ארוך ורחב המשמש כהגה והוא יכול לצלול למשך זמן רב מתחת למים. הוא מצוי בימים הטרופיים של צפון אוסטרליה, בהם שוניות אלמוגים המכילות מינים רבים של דגי גרם, מהם הוא ניזון תוך שימוש בארס קטלני מניביו. לרוב הוא מצוי עד לעומק 30 מטר, בדרך כלל בבדידות אך לעיתים יימצאו מספר פרטים יחדיו. נחש זה לא עולה כלל ליבשה והנקבות משריצות צאצאים חיים מתחת למים. הם קטלניים לאדם, אך המתקפות נדירות מאחר שממעטים לפגוש אותו וצבעי האזהרה שלו מרחיקים יריבים ממנו. מדיה וקבצים בנושא פתן ים אלגנס בוויקישיתוף פתן ים אלגנס, באתר ITIS (באנגלית) פתן ים אלגנס, באתר NCBI (באנגלית) פתן ים אלגנס, באתר Animal Diversity Web (באנגלית) פתן ים אלגנס, בבסיס הנתונים ARKive (באנגלית) פתן ים אלגנס, באתר GBIF (באנגלית) פתן ים אלגנס באתר הרשימה האדומה של IUCN